PRITARTA

Kaišiadorių rajono savivaldybės administracijos

Švietimo, kultūros ir sporto skyriaus

vedėjo 2022 m. kovo 3 d.

įsakymu Nr. DS-ŠV-55

PATVIRTINTA

Kaišiadorių meno mokyklos

direktoriaus 2022 m. kovo 3 d.

įsakymu Nr. V-30

**KAIŠIADORIŲ MENO MOKYKLOS**

**2022-2024 METŲ STRATEGINIS VEIKLOS PLANAS**

**I. MISIJA IR STRATEGINIS PLANAS**

**Misija**

Meno mokykla teikia kokybišką formalųjį švietimą papildantį ugdymą (FŠPU) ir neformalųjį švietimą (NŠ), atvira neformaliajam vaikų švietimui (NVŠ).

**Veiklos prioritetai**

Ugdymo (FŠPU ir NŠ programų) kokybės užtikrinimas.

Modernios, saugios ugdymosi aplinkos kūrimas.

Savivaldos institucijų, tėvų (globėjų, rūpintojų), mokytojų ir mokinių bendradarbiavimo stiprinimas.

**Asignavimai veiklos prioritetui įgyvendinti**

|  |  |
| --- | --- |
| Prioriteto pavadinimas | Asignavimai 2022 m. (tūkstančiais eurų) |
| Ugdymo kokybės užtikrinimas ir modernios, saugios ugdymo (si) aplinkos kūrimas. | 812,1 |

**Strateginis tikslas ir programos**

|  |
| --- |
| Užtikrinti ugdymo kokybę ir modernią, saugią ugdymo(si) aplinką |
| Ugdymo (si) proceso tobulinimo programa (01) |
| Edukacinių aplinkų tobulinimo programa (02) |

|  |  |  |  |
| --- | --- | --- | --- |
| **Žmogiškieji ištekliai** | 2022 m. | 2023 m. | 2024 m. |
| Administracija | 3 | 3 | 3 |
| Etatų skaičius | 31,40 (FŠPU) + 1,04 (NŠ) = 32,44 | 31,40 (FŠPU) + 1,04 (NŠ) = 32,44 | 31,40 (FŠPU) + 1,04 (NŠ) = 32,44 |
| Aptarnaujantis personalas | 9,27 (B)  1,75 (Z) | 9,27 (B)  1,75 (Z) | 9,27 (B)  1,75 (Z) |

**II. STRATEGINIO TIKSLO IR PROGRAMŲ ĮGYVENDINIMAS**

**VEIKLOS KONTEKSTAS**

|  |
| --- |
| Institucijos aplinkos analizė. Išorės veiksniai  **Politiniai veiksniai**  Kaišiadorių meno mokyklos misija siejasi su Kaišiadorių rajono savivaldybės strateginio veiklos plano misija ir švietimo programa, kuria siekiama užtikrinti Kaišiadorių rajono savivaldybės neformaliojo švietimo įstaigų veiklą.  Kaišiadorių meno mokykla, atlikdama jai pavestas funkcijas, vadovaujasi šiais dokumentais:  1. Lietuvos Respublikos Švietimo įstatymu.  2. Valstybės Švietimo strategijos 2013-2022 metų nuostatomis.  3. Lietuvos pažangos strategija „Lietuva 2030“.  4. Kaišiadorių meno mokyklos nuostatais.  5. Kitais formalųjį švietimą papildantį ugdymą, neformalųjį švietimą reglamentuojančiais teisės aktais.  Vadovaujantis šiais dokumentais, rengiamas Meno mokyklos strateginis planas, numatomi tikslai, prioritetai ir uždaviniai, veiklos etapai bei įgyvendinimo priemonės. |
| **Ekonominiai veiksniai**  Meno mokyklos veiklai iš Kaišiadorių rajono savivaldybės biudžeto (su lėšomis darbo užmokesčiui) skirta:  2019 m. – 628900 Eur  2020 m. – 601100 Eur  2021 m. – 744050 Eur  Mokesčių už neformalųjį ugdymą surinkta:  2019 m. – 66137 Eur  2020 m. – 59120 Eur  2021 m. – 50838 Eur  Vadovaujantis Kaišiadorių rajono savivaldybės tarybos 2012 m. gruodžio 27 d. sprendimu Nr. V17-414, mokesčio lengvata naudojosi: 2019 m. – 134 mokiniai, 2020 m. – 134 mokiniai, 2021 m. – 139 mokiniai.  Covid 19 pandemijos metu, vadovaujantis Kaišiadorių rajono savivaldybės tarybos 2020 m. balandžio 10 d. sprendimu Nr.V17E-78 „Dėl Kaišiadorių rajono savivaldybės tarybos 2012 m. gruodžio 27 d. sprendimo Nr.V17-414 „Dėl atlyginimo dydžio ir lengvatų už Kaišiadorių rajono savivaldybės neformaliojo švietimo mokyklose teikiamą neformalųjį vaikų ir suaugusiųjų švietimą nustatymo“ pakeitimo, mėnesio atlyginimo mokestis už teikiamą neformalųjį švietimą vaikui karantino laikotarpiu, vykdant mokymą nuotoliniu būdu, mažinams 50 proc.  Iš savivaldybės biudžeto lėšų nuo 2021 m. rugsėjo 1d. nustatyta:  9,27 (personalo)  31,40 etato (mokytojų)  Iš biudžetinių įstaigų įmokų:  1,75 etato (personalo)  1,04 etato (mokytojų). |
| **Socialiniai veiksniai**  2019-2020 m. m. FŠPU (formalųjį švietimą papildančio ugdymo) programose mokėsi – 410 mokinių; NŠ (neformaliojo švietimo) programose – 43 mokiniai.  2020-2021 m. m. FŠPU (formalųjį švietimą papildančio ugdymo) programose mokėsi - 392 mokiniai; NŠ (neformaliojo švietimo) programose – 45 mokiniai.  2021-2022 m. m. FŠPU (formalųjį švietimą papildančio ugdymo) programose mokėsi 2021 m. rugsėjo 1 d. duomenimis - 399 mokiniai; NŠ (neformaliojo švietimo) programose – 48 mokiniai. |
| **Technologiniai veiksniai ir ryšių sistema**  Iškilus būtinybei ugdyti mokinius nuotoliniu būdu, Meno mokykloje didelis dėmesys skirtas informacinių ir komunikacinių technologijų naudojimui. Pagerintas interneto ryšys patalpose. Multimedia naudojama dailės, muzikos istorijos, solfedžio pamokose. Naudojamas Tamo dienynas. Mokykloje yra 21 kompiuteris (stacionarūs ir nešiojami), 10 planšetinių kompiuterių, 3 multimedijos. Ši įranga naudojama pamokų, renginių, mokytojų posėdžių, seminarų, konferencijų metu.  Meno mokykla sistemingai skleidžia informaciją apie mokyklos veiklą rajono žiniasklaidoje, internetinėje svetainėje, respublikinėje spaudoje. |
| **Teisinė bazė**  Pagrindiniai teisiniai dokumentai, reglamentuojantys Meno mokyklos veiklą:   * Lietuvos Respublikos švietimo įstatymas; * Lietuvos Respublikos švietimo ir mokslo ministro 2015 m. sausio 27 d. įsakymas Nr. V-48 „Dėl rekomendacijų dėl meninio formalųjį švietimą papildančio ugdymo programų rengimo ir įgyvendinimo patvirtinimo“; * Kaišiadorių meno mokyklos nuostatai, patvirtinti Kaišiadorių rajono savivaldybės tarybos 2020 m. spalio 29 d. sprendimu Nr. V17-280; * Kaišiadorių meno mokyklos vidaus darbo tvarkos taisyklės, patvirtintos mokyklos direktoriaus 2018 m. rugsėjo 26d. įsakymu Nr. V-211; * Darbuotojų teises ir pareigas reglamentuojantys pareigybės aprašai ir kiti dokumentai; * Savivaldos institucijos, vykdančios mokyklos finansinės – ūkinės veiklos priežiūrą ir dalyvaujančios valdyme, nustatant pagrindines ugdymo proceso gerinimo kryptis, veikia pagal pačių parengtus ir direktoriaus patvirtintus nuostatus.   Mokyklos įsteigimo data – 1964 m. rugsėjo 1 d. Meno mokykla įregistruota Juridinių asmenų registre 1995 m. rugpjūčio 23 d. kaip savivaldybės biudžetinė įstaiga. (2006 m. birželio 8 d. pažymėjimas Nr. 095156, mokyklos kodas 190662969). Mokykla turi Rumšiškių filialą, J. Aisčio g. 1, Rumšiškių mstl., Rumšiškių sen., Kaišiadorių r. sav. Kaišiadorių rajono savivaldybės tarybos sprendimais chorinio dainavimo programos panaudos pagrindais vykdomos Kruonio gimnazijoje, Žiežmarių gimnazijoje, Žaslių pagrindinėje mokykloje.  Mokykla ir mokyklos filialas Rumšiškėse turi higienos pasą. |
| **Vidinės aplinkos analizė** |
| **Organizacinė struktūra**  Meno mokyklos administracija – direktorius, 1 direktoriaus pavaduotojas ugdymui, 1 direktoriaus pavaduotojas ūkio ir bendriesiems reikalams. |
| **Žmogiškieji ištekliai**  2021 m. gruodžio 1 d. duomenimis, mokykloje dirba 44 mokytojai (mokytojai – 5; vyresnieji mokytojai – 25; mokytojai metodininkai – 14 ), 9 - aptarnaujančio personalo darbuotojai. |
| **Planavimo sistema**  Mokykla savo veiklą planuoja rengdama trejų metų strateginį veiklos planą, metinį veiklos planą, mokslo metų ugdymo planą, teminius ugdomosios veiklos planus, programų ugdymo planus, mokytojų atestavimo programas, bibliotekos metinius planus, ugdymo proceso priežiūros planus. Veiklos planavime dalyvauja mokyklos savivaldos institucijos: Mokyklos taryba, Mokytojų taryba, direktoriaus įsakymu sudarytos darbo grupės: Bendruomenės etikos kodekso darbo grupė, darbo grupė Korupcijos prevencijai tirti, darbo grupė Ugdymo planui rengti, Vidaus kontrolės darbo grupė. Veikia Mokytojų atestacijos komisija. |
| **Finansiniai ištekliai**  Kaišiadorių meno mokyklos strateginio veiklos plano metinių veiklos programų pagrindinis finansavimo šaltinis – Kaišiadorių rajono savivaldybės biudžetas.  Mokyklos biudžetą sudaro savivaldybės biudžeto lėšos ir įstaigos pajamos. Įstaigos pajamos, gaunamos už neformalųjį ugdymą, naudojamos mokytojų, dirbančių su neformaliojo švietimo programomis, darbo užmokesčiui, medikamentų ir medicininių prekių įsigijimui, ryšių paslaugoms, transporto paslaugų įsigijimui, kvalifikacijos kėlimui, materialiojo turo remonto paslaugoms, materialiojo ir nematerialiojo turto įsigijimui.  Mokykla turi paramos gavėjo statusą. |
| **Vidaus darbo kontrolės sistema**  Darbuotojai dirba pagal Meno mokyklos direktoriaus patvirtintus pareigybių aprašymus, darbo tvarkos taisykles, mokyklos nuostatus. Vidaus darbo kontrolė organizuojama vadovaujantis metiniu ugdymo proceso priežiūros planu, pagal kuruojamas veiklos sritis. Mokytojai stebi kolegų pamokas, aptaria jas individualiai, dalijasi gerąja patirtimi. Vidaus darbo kontrolės rezultatai aptariami mokytojų tarybos posėdžiuose, mokytojų, darbuotojų pasitarimuose. Mokslo metų pabaigoje vykdomas mokytojo praktinės veiklos į(si) vertinimas (pildoma lentelė), organizuojami individualūs pokalbiai. Metų pabaigoje darbuotojams vykdomi metiniai pokalbiai. Individualių pokalbių metu aptariamos praėjusių metų užduotys, kaip sekėsi jas vykdyti. Taip pat sutariama dėl kitų metų užduočių, aptariami vertinimo rodikliai. Įvertinus darbuotojų atliktas užduotis „gerai“, vieneriems metams mokyklos direktoriaus įsakymu skiriama nuo 5 iki 10 proc. pareiginės algos kintamoji dalis. |
| **SSGG analizė**  **Stiprybės**  1. Mokykla yra vienintelė meninio profilio rajone, teikianti formalųjį švietimą papildantį ugdymą ir atvira neformaliajam vaikų švietimui.  2. Aukšta mokytojų kvalifikacija. Mokyojai rengia respublikines konferencijas, aktyviai dalinasi gerąja darbo patirtimi.  3. Ugdomos mokinių profesionalios meninės kompetencijos.  3. Geri ir labai geri mokinių respublikinių, tarptautinių konkursų pasiekimai.  4. Mokomieji kolektyvai – nuolatiniai respublikinių dainų švenčių dalyviai.  5. Renginių gausa: festivaliai, konkursai, koncertai, dailės darbų parodos.  6. Aktyvus mokyklos mokinių, mokytojų dalyvavimas rajono, socialinių partnerių renginiuose.  7. Mokyklos vadovai ir mokytojai nuolat siekia atnaujinti savo žinias, kelia kvalifikaciją.  8. Stipri materialinė bazė.  9. Įvairiapusiška ugdymo programų pasiūla (nuo ankstyvojo meninio iki išplėstinio meninio ugdymo).  **Silpnybės**  1. Nepakankamai naudojamos informacinės technologijos ugdymo procese.  2. Dalies mokytojų trūkstama kompetencija dirbant su IKT, išmaniaisiais mobiliaisiais įrenginiais ar šiuolaikinėmis specializuotomis mokymo priemonėmis, užsienio kalbų kompetencijos stoka.  3. Mokant nuotoliniu būdu, sumažėja garso kokybės, muzikos instrumento derinimo, dailės technikų demonstravimo, chorų, orkestrų, ansamblių bendrų repeticijų galimybės.  **Galimybės**  1. Siekti aukštesnės ugdymo kokybės ir mokymosi rezultatų.  2. Gerosios patirties sklaida, ugdant nuotoliniu būdu.  3. Veiksmingesnis tėvų įtraukimas į ugdymo procesą ir veiklą mokykloje.  4. Mokykloje teikiamų meninio ugdymo paslaugų plėtra.  5. Ugdymo kokybės gerinimas, individualizuojant mokinių ugdymą, kuriant mokinius motyvuojančią pasiekimų ir pažangos (įsi-)vertinimo sistemą.  **Grėsmės**  1. Nepakankamai stabili tėvų ekonominė ir socialinė padėtis.  2. Socialinis ekonominis mokytojo nesaugumas.  3. Mokymosi motyvacijos sumažėjimas, esant dideliam mokinių užimtumui bendrojo ugdymo mokyklose ir mokant nuotoliniu būdu Meno mokykloje.  4. Nepakankamas ypač gabių mokinių finansavimas. |

**Meno mokyklos strateginis tikslas**

|  |  |
| --- | --- |
| Kodas | Strateginio tikslo pavadinimas |
| 01 | Užtikrinti ugdymo kokybę ir kurti modernią, saugią ugdymo(si) aplinką |

**Strateginio tikslo aprašymas:** Įgyvendindama Valstybinę švietimo 2013-2022 metų strategiją, vadovaudamasi Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 „Dėl rekomendacijų dėl meninio formalųjį švietimą papildančio ugdymo programų rengimo ir įgyvendinimo patvirtinimo“, atsižvelgdama į Kaišiadorių rajono savivaldybės plėtros prioritetus, Meno mokykla rengia strateginį veiklos planą ir įgyvendina formalųjį švietimą 5 papildantį ugdymą, neformalųjį švietimą, neformalųjį vaikų švietimą, siekdama užtikrinti lygias ugdymo (si) galimybes, sudaryti modernias, saugias ugdymosi aplinkas, tobulinti ugdymo kokybę.

**Įgyvendinant šį strateginį tikslą vykdomos programos:**

Ugdymo (si) proceso tobulinimo programa (01)

Edukacinių aplinkų tobulinimo programa (02)

**Bendras lėšų poreikis ir numatomi finansavimo šaltiniai**

|  |  |  |  |
| --- | --- | --- | --- |
| Finansavimas | Numatomi 2022 metų asignavimai | Numatomi 2023 metų asignavimai | Numatomi 2024 metų asignavimai |
| 1. Finansavimo šaltiniai iš viso | 812100 | 882500 | 882500 |
| 1.1. Savivaldybės biudžetas | 675500 | 804100 | 804100 |
| 1.2. Įstaigos pajamos | 79600 | 79600 | 79600 |
| 1.3. Paramos lėšos | 1500 | 1500 | 1500 |
| 1.4.Valstybės lėšos | 55500 |  |  |

**Programų asignavimai**

|  |  |  |  |
| --- | --- | --- | --- |
|  | Numatomi 2022 metų asignavimai | Numatomi 2023 metų asignavimai | Numatomi 2024 metų asignavimai |
| Ugdymo proceso tobulinimo programa | 812100 | 882500 | 882500 |

**Finansuotų programų skaičius ir juose dalyvavusių asmenų skaičius**

|  |  |  |  |  |
| --- | --- | --- | --- | --- |
| Vertinimo kriterijaus kodas | Efekto vertinimo kriterijaus pavadinimas | 2022 metų | 2023 metų | 2024 metų |
| E-01-01 | FŠPU programose dalyvavusių mokinių skaičius | 420 | 420 | 420 |

**Ugdymo proceso tobulinimo programa**

Programa įgyvendina Kaišiadorių meno mokyklos 2022-2024 m. strateginio plano prioritetus „Ugdymo (FŠPU ir NŠ programų) kokybės užtikrinimas“, „Savivaldos institucijų, tėvų (globėjų, rūpintojų), mokytojų ir mokinių bendradarbiavimo stiprinimas“, siekiant ugdymo (si) proceso tobulinimo.

Programos koordinatoriai – Meno mokyklos direktorė Eugenija Švelnikienė, direktoriaus pavaduotoja ugdymui Jūratė Mikulienė.

|  |  |
| --- | --- |
| Kodas | Tikslo pavadinimas |
| 01 | Užtikrinti ugdymo kokybę |

**Tikslo įgyvendinimo aprašymas**

Įgyvendinant šį tikslą, siekiama tobulinti formalųjį švietimą papildančio ugdymo ir neformaliojo švietimo ugdymo programų kokybę, įtraukiant bendruomenę į mokyklos veiklos planavimą, kaitos procesus, vykdant ugdymo proceso stebėseną, mokytojams dalyvaujant kvalifikacijos tobulinimo seminaruose, renginiuose, dalyvaujant konkursuose, festivaliuose, vykdant koncertinę, edukacinę veiklą.

**Rezultato kriterijai:**.

Pagrindinio ugdymo 4 klasę baigusių mokinių procentas;

Mokytojų, naudojančių IT, skaičius.

Vienam mokytojui vidutiniškai tenkančių kvalifikacijos dienų skaičius.

Mokinių, laimėjusių prizines vietas, procentas.

**01-01 Uždavinys.** Įtraukti bendruomenę į mokyklos veiklos planavimą, kaitos procesus, siekiant tobulinti ugdymo procesą.

**Produkto kriterijai**:

Bendruomenės, įsitraukusios į veiklų planavimą, procentas.

Stebėtų ir aptartų veiklų, pamokų, skaičius.

Mokytojų, dalyvavusių seminaruose, konferencijose, meistriškumo kursuose, skaičius.

Mokinių, dalyvavusių koncertuose, konkursuose, festivaliuose, parodose, skaičius

Organizuotų koncertų, konkursų, festivalių, renginių, parodų, skaičius

**01-01-01. Priemonė**. Bendruomenės įtraukimas į veiklų planavimą: mokinių elgesio taisyklių, mokyklos bendruomenės skatinimo ir motyvavimo tvarkos aprašo, darbo tvarkos taisyklių papildymo parengimas bei NŠ (neformaliojo švietimo), FŠPU (formalųjį švietimą papildančio ugdymo) programų koregavimas pagal atnaujintus reikalavimus.

**01-01-02. Priemonė.** Ugdymo procesas tobulinamas, naudojant IT pamokose.

**01-01-03. Priemonė.** Kryptingas mokytojų kvalifikacijos tobulinimas.

**01-01-04.Priemonė.** Mokinių parengimas dalyvavimui respublikiniuose, tarptautiniuose konkursuose

**01-01-05 Priemonė.** Bendradarbiavimo plėtojimas su savivaldybės įstaigomis, organizuojant renginius.

**Edukacinių aplinkų tobulinimo programa**

Programa įgyvendina Kaišiadorių meno mokyklos 2022-2024 m. strateginio plano prioritetą „Modernios, saugios ugdymosi aplinkos kūrimas“, siekiant edukacinių aplinkų tobulinimo kūrimo.

Programos koordinatorės – Meno mokyklos direktorė Eugenija Švelnikienė, pavaduotoja ugdymui Jūratė Mikulienė, pavaduotoja ūkio ir bendriesiems reikalams Genė Stasiūnienė.

|  |  |
| --- | --- |
| Kodas | Tikslo pavadinimas |
| 02 | Kurti modernią, saugią ugdymo (si) aplinką |

**Tikslo įgyvendinimo aprašymas**

Įgyvendinant šį tikslą, siekiama kurti modernią, saugią ugdymo (si) aplinką, kolegialiai sprendžiant mokinių ugdymo (si) problemas, siekiant funkcinio patogumo, kai mokymo, darbo priemonės ir sąlygos (t. y. aplinka) atitinka funkcines mokinių, darbuotojų galimybes.

**Rezultato kriterijai:**

Sukurtų inovatyvių edukacinių aplinkų skaičius

Saugiai besijaučiančių darbuotojų procentas

**02-01 Uždavinys**. Kurti saugias ir palankias mokymuisi ugdymo (si) aplinkas, aprūpinant šiuolaikinėmis ugdymo ir IT priemonėmis.

**Produkto kriterijai:**

Mokymosi aplinkų, aprūpintų IT priemonėmis, skaičius.

Parengtų ir atnaujintų vidaus kontrolę reglamentuojančių dokumentų skaičius.

Aprūpinimas sanitarijos ir higienos priemonėmis procentais.

**02-01-01 Priemonė**. Mokymosi aplinkos, aprūpintos šiuolaikinėmis IT priemonėmis.

**02-01-02 Priemonė.** Vidaus kontrolę reglamentuojančių dokumentų koregavimas ir rengimas.

**02-02-03 Priemonė.** Aprūpinimas sanitarijos ir higienos priemonėmis.

**02-02-04. Priemonė.** Inventoriaus atnaujinimas.

**VERTINIMO KRITERIJŲ SUVESTINĖ**

|  |  |  |  |  |  |
| --- | --- | --- | --- | --- | --- |
| Vertinimo kriterijaus kodas | Vertinimo kriterijų pavadinimas | Mato vnt., proc. | 2022 m. | 2023 m. | 2024 m. |
| R-01-01 | Pagrindinio ugdymo 4 klasę baigusių mokinių procentas; | Proc. | 100 | 100 | 100 |
| R-01-02 | Mokytojų, naudojančių IT, skaičius. | Sk. | 20 | 25 | 25 |
| R-01-03 | Vienam mokytojui vidutiniškai tenkančių dienų skaičius. | Sk. | 3 | 4 | 5 |
| R-01-04 | Mokinių, laimėjusių prizines vietas, procentas. | Proc. | 30 | 32 | 35 |
| P-01-01-01 | Bendruomenės, įsitraukusios į veiklų planavimą, procentas. | Proc. | 40 | 50 | 50 |
| P-01-01-02 | Stebėtų ir aptartų veiklų, pamokų skaičius. | Sk. | 12 | 16 | 20 |
| P-01-01-03 | Mokytojų, dalyvavusių seminaruose, konferencijose, meistriškumo kursuose, skaičius. | Sk. | 20 | 25 | 25 |
| P-01-01-04 | Mokinių, dalyvavusių koncertuose, konkursuose, festivaliuose, parodose, skaičius | Sk. | 180 | 200 | 200 |
| P-01-01-05 | Organizuotų koncertų, konkursų, festivalių, renginių, parodų, skaičius | Sk. | 15 | 15 | 15 |
| R-02-01 | Sukurtų inovatyvių edukacinių aplinkų skaičius | Sk. | 4 | 5 | 5 |
| R-02-02 | Saugiai besijaučiančių darbuotojų procentas | Proc. | 75 | 80 | 85 |
| P-02-01-01 | Mokymosi aplinkų, aprūpintų IT priemonėmis, skaičius. | Sk. | 6 | 7 | 7 |
| P-02-01-02 | Parengtų ir atnaujintų vidaus kontrolę reglamentuojančių dokumentų skaičius. | Sk. | 4 | 5 | 5 |
| P-02-01-03 | Aprūpinimas sanitarijos ir higienos priemonėmis procentais. | Proc. | 90 | 90 | 90 |

Kaišiadorių meno mokyklos direktorė Eugenija Švelnikienė

|  |  |
| --- | --- |
| SUDERINTA  Kaišiadorių meno mokyklos mokytojų tarybos  2022-01-06 posėdžio protokolu Nr. 1 | SUDERINTA  Kaišiadorių meno mokyklos tarybos  2022-01-12 posėdžio protokolu Nr. 1 |